ลักษณะการประกอบธุรกิจ

บริษัทก่อตั้งมาตั้งแต่ปลายปี 2519 และเป็นบริษัทมหาชนเมื่อปี 2537
ประกอบกิจการประเภทคลังสินค้าและท่าเทียบเรือ
บริษัทในฐานะนายคลังสินค้าจึงสามารถออกใบประทวนสินค้าและใบรับของคลังสินค้าให้แก่ผู้ฝากสินค้าได้
ซึ่งผู้ฝากสินค้าสามารถนำไปเป็นหลักประกันในการขอสินเชื่อจากสถาบันการเงินได้ด้วย และในปี
2538 บริษัทได้เปิดให้บริการกิจการคลังเก็บเอกสารบรรจุกล่อง/แฟ้ม
โดยใช้อาคารคลังสินค้ามาตรฐานเดิมของบริษัททำการก่อสร้างโครงเหล็กขนาดใหญ่พร้อมชั้นเหล็กที่แข็งแรงสำหรับรองรับและจัดวางกล่องเอกสารได้อย่างเป็นระเบียบ
และได้พัฒนาระบบการจัดเก็บเอกสารโดยนำระบบ AS/RS (AUTOMATED STORAGE AND
RETRIEVAL SYSTEMS) พร้อมระบบ BARCODE และ COMPUTER
มาใช้งานการจัดเก็บและค้นหาเอกสารได้อย่างมีประสิทธิภาพ
นอกจากบริการตามที่ได้กล่าวมาข้างต้นบริษัทยังมีบริการห้องควบคุมอุณหภูมิที่ +20^(o)C
ถึง+25^(o)C คงความชื้นสัมพัทธ์ที่ 40% ถึง 50% ตลอด 24 ชั่วโมง เพื่อเก็บสื่ออิเล็กทรอนิกส์
หรือสินค้าที่มีความจำเป็นต้องเก็บในห้องควบคุมอุณหภูมิด้วย

แต่เนื่องด้วยกิจการคลังสินค้ามีข้อจำกัดในการดำเนินธุรกิจมาก กล่าวคือ
รับฝากได้เฉพาะสินค้าเท่านั้น
หรือการให้เช่าคลังสินค้าทำได้เพียงบางส่วนและต้องได้รับอนุญาตจากหน่วยงานราชการก่อนจึงจะให้เช่าได้
หรือการนำเงินไปลงทุนมีข้อจำกัดและข้อห้ามหลายประการ ทำให้บริษัท
ไม่สามารถขยายธุรกิจหรือนำเงินไปลงทุนในธุรกิจอื่นได้ตามสภาวะหรือแนวโน้มทางเศรษฐกิจหรือตามสถานะและความสามารถของบริษัท
ดังนั้นเพื่อให้เกิดความยืดหยุ่นและความคล่องตัวในการดำเนินธุรกิจ
บริษัทจึงได้เลิกประกอบธุรกิจประเภทกิจการคลังสินค้ารับอนุญาต และก่อตั้งบริษัทย่อยชื่อ บริษัท เอส
เอส ที คลังสินค้า จำกัด ขึ้น เพื่อประกอบกิจการคลังสินค้ารับอนุญาตแทนตั้งแต่เดือนตุลาคม 2552
เป็นต้นไป โดยบริษัทยังคงดำเนินธุรกิจท่าเทียบเรือเดินทะเล ให้เช่าพื้นที่คลังสินค้า
ให้บริการจัดการบริหารสต็อกสินค้า และบริการรับฝากเอกสารอยู่
และในอนาคตบริษัทยังสามารถที่จะขยายและลงทุนในธุรกิจอื่นๆ
ได้โดยไม่ขัดต่อกฎหมายควบคุมกิจการคลังสินค้าแต่อย่างใด

ลักษณะการประกอบธุรกิจของบริษัทย่อย

1.  บริษัท เอส เอส ที คลังสินค้า จำกัด

บริษัท เอส เอส ที คลังสินค้า จำกัด จดทะเบียนก่อตั้งบริษัทเมื่อวันที่ 10 กรกฎาคม 2552
ทะเบียนนิติบุคคลเลขที่ 0105552067303 ทุนจดทะเบียน จำนวน 5,000,000 บาท (ห้าล้านบาท)
และเนื่องด้วย บริษัท เอส เอส ที คลังสินค้า จำกัด ที่ก่อตั้งขึ้นนั้นต้องปฏิบัติตาม
ประกาศกระทรวงพาณิชย์ เรื่อง การกำหนดเงื่อนไขควบคุมกิจการคลังสินค้า พ.ศ. 2535
กำหนดให้กรรมการของผู้ประกอบกิจการคลังสินค้าต้องถือหุ้นรวมกันไม่น้อยกว่าหนึ่งในห้าของจำนวนหุ้นที่จดทะเบียน
ทำให้บริษัทไม่สามารถถือหุ้นในบริษัทย่อยได้ 100% คงถือหุ้นได้เพียง 80% เท่านั้น
และให้กรรมการบริษัทเข้าถือหุ้นในบริษัทย่อยอีก 20%

ดังนั้น กรรมการของบริษัทจำนวน 3 ท่าน
เข้าไปเป็นกรรมการทั้งคณะในบริษัทย่อยทำให้การควบคุมในบริษัทย่อยกระทำโดยบริษัทโดยปริยาย
อย่างไรก็ตาม ขณะนี้ร่าง พ.ร.บ. คลังสินค้าฯ
ฉบับใหม่ได้ยกเลิกข้อกำหนดในเรื่องการถือหุ้นของกรรมการดังกล่าวแล้ว
ซึ่งหากมีการประกาศใช้เมื่อใดบริษัทก็จะสามารถถือหุ้นในบริษัทย่อยได้ 100%

บริษัท เอส เอส ที คลังสินค้า จำกัด ดำเนินกิจการคลังสินค้ารับอนุญาต โดยมีวัตถุประสงค์หลักคือ
รับฝากสินค้าโดยได้รับเงินค่าตอบแทนหรือประโยชน์อื่นใด

  บริการต่างๆ ของบริษัท เอส เอส ที คลังสินค้า จำกัด

  บริการรับฝากสินค้า

  1. รับฝากสินค้าพืชผลและผลผลิตเกษตรกรรมที่เตรียมส่งออกไปต่างประเทศ เช่น ข้าวสาร
  เมล็ดกาแฟ ข้าวโพด น้ำตาล ปอ ฝ้าย ยางพารา ถั่ว ฯลฯ
  โดยออกใบประทวนสินค้าและใบรับของคลังสินค้าเป็นหลักฐาน ซึ่งผู้รับฝาก
  สินค้าสามารถนำไปใช้ประโยชน์ในการติดต่อด้านการเงิน โดยการทำ Packing Stock
  กับธนาคารพาณิชย์หรือเป็นหลัก ประกันในการกู้เงินกับสถาบันการเงินอื่นๆ

  2. รับฝากสินค้าที่สั่งเข้ามาจากต่างประเทศ เช่น ปุ๋ยเคมี ข้าวสาลี กากชา ส่วนผสมอาหารสัตว์
  กากถั่ว กระดาษ เกลือ เครื่องจักรกล ฯลฯ รวมทั้งสินค้าที่ทำ Trust Receipt
  กับธนาคารพาณิชย์ หรือเป็นหลักประกับในการกู้เงิน จากสถาบันการเงินอื่นๆ

  3. รับฝากสินค้าทั่วไปที่ผลิตได้และใช้หมุนเวียนภายในประเทศ เช่น สุรา เครื่องปรับอากาศ
  ตู้เย็น โทรทัศน์ พัดลม ยางรถยนต์ และผลผลิตเกษตรกรรมต่างๆ โดยออกใบประทวนสินค้า
  และใบรับของคลังสินค้าเป็นหลักฐาน

ปัจจุบัน ณ วันที่ 31 ธันวาคม 2554 บริษัท เอส เอส ที คลังสินค้า จำกัด
มีพื้นที่คลังสินค้ารับอนุญาต จำนวน 11 หลัง รวมพื้นที่ 14,521 ตารางเมตร ตั้งอยู่เลขที่
71,71/1-9 ซอยสุขสวัสดิ์ 49 ถนน

สุขสวัสดิ์ อำเภอพระประแดง จังหวัดสมุทรปราการ ในจำนวนคลังสินค้าดังกล่าวนั้น
เป็นกรรมสิทธิ์ของ บมจ. ทรัพย์ศรีไทย จำกัด 10 หลัง
ซึ่งบริษัทได้ยินยอมให้บริษัทย่อยใช้เป็นสถานที่ประกอบกิจการคลังสินค้า คิดเป็นพื้นที่รวม 13,421
ตารางเมตร โดยมีเงื่อนไขข้อตกลงต่อกัน คือ บริษัทย่อยตกลงว่าจ้าง บมจ. ทรัพย์ศรีไทย
เท่านั้นเป็นผู้บริหารจัดการสต็อกสินค้าพร้อมบริการการออกใบแจ้งหนี้
และเรียกเก็บเงินค่าฝากสินค้าให้ตลอดระยะเวลาที่ยินยอมให้ใช้สถานที่เพื่อประกอบกิจการคลังสินค้ารับอนุญาต

2.  บริษัท อุตสาหกรรมวิวัฒน์ จำกัด (IEC)

บริษัท อุตสาหกรรมวิวัฒน์ จำกัด เป็นผู้ริเริ่มการผลิตน้ำมันพืชเป็นรายแรกของประเทศไทย
ภายใต้แบรนด์ "ทิพ" ก่อตั้งขึ้นเมื่อวันที่ 15 เมษายน 2508
มีวัตถุประสงค์ในการทำธุรกิจอุตสาหกรรม ด้านการผลิตและจัดจำหน่าย
โดยเริ่มเดินสายการผลิตด้วยวัตถุดิบเพียงชนิดเดียว คือ รำข้าว ต่อมาได้ขยายวัตถุดิบ
ไปยังเมล็ดฝ้าย เมล็ดนุ่น และเมล็ดถั่วเหลือง ซึ่งเป็นวัตถุดิบที่ได้จากในประเทศและต่างประเทศ

บริษัท อุตสาหกรรมวิวัฒน์ จำกัด มุ่งมั่นในการยกระดับคุณภาพ และ
ประสิทธิภาพในการผลิตอย่างต่อเนื่อง โดยมีการพัฒนาเครื่องจักรให้มีความทันสมัยมากยิ่งขึ้น
และได้นำระบบมาตรฐานคุณภาพ ISO 9001:2000, Haccp และ GMP มาใช้ในกระบวนการผลิต
มีการพัฒนาระบบการบริหารการจัดการ ระบบการทำงาน ระบบข้อมูล และพัฒนาบุคลากร
อย่างต่อเนื่องเพื่อให้สามารถแข่งขันได้บนเส้นทางธุรกิจน้ำมันพืช

ต่อมาบริษัท อุตสาหกรรมวิวัฒน์ จำกัด ประสบปัญหาขาดทุน และได้เข้าสู่กระบวนการฟื้นฟูกิจการ
โดยที่ประชุมเจ้าหนี้ ได้มีมติอนุมัติแผนฟื้นฟูกิจการเมื่อวันที่ 26 มกราคม 2554
และศาลล้มละลายกลางได้มีคำสั่งเห็นชอบด้วยแผนเมื่อวันที่ 12 เมษายน 2554

เมื่อวันที่ 4 กรกฎาคม 2554 บริษัทได้เข้าซื้อหุ้นสามัญของบริษัท อุตสาหกรรมวิวัฒน์ จำกัด จำนวน
199.99 ล้านหุ้นในราคาหุ้นละ 1 บาท รวมเป็นจำนวนเงินทั้งสิ้นประมาณ 199.99 ล้านบาท ทั้งนี้
บริษัท อุตสาหกรรมวิวัฒน์ จำกัด
ได้รับการพิจารณาให้ความเห็นชอบจากศาลล้มละลายกลางให้ออกจากแผนฟื้นฟูกิจการกิจการเป็นที่เรียบร้อยแล้ว
เมื่อวันที่ 31 สิงหาคม 2554 และเมื่อวันที่ 23 กันยายน 2554 ที่ประชุมวิสามัญผู้ถือหุ้นของ IEC
ได้มีมติอนุมัติแต่งตั้งคณะกรรมการชุดใหม่ ซึ่งเป็นกรรมการบริษัทจำนวน 3 ท่าน
เข้าไปเป็นกรรมการทั้งคณะ ดังนั้นตั้งแต่วันที่แต่งตั้งกรรมการชุดใหม่ และบริษัทได้มีอำนาจควบคุม
จึงถือว่า IEC เป็นบริษัทย่อยบัดนั้นเป็นต้นมา

  ผลิตภัณฑ์ของบริษัท อุตสาหกรรมวิวัฒน์ จำกัด

1.  น้ำมันพืช

  น้ำมันพืช“ทิพไวส์” เป็นน้ำมันพืชในกลุ่มพรีเมียมเพื่อสุขภาพ และโภชนาการ
  ซึ่งน้ำมันแต่ละชนิดจะเหมาะกับชนิดอาหารแต่ละประเภท
  ทำให้ผู้บริโภคเลือกใช้น้ำมันพืชอย่างถูกชนิด ได้แก่

-   น้ำมันถั่วเหลืองผสมน้ำมันปาล์มโอเลอินจากเนื้อปาล์ม (เหมาะสำหรับผัดหรือทอด)

-   น้ำมันเมล็ดฝ้าย (เหมาะสำหรับทอด)

-   น้ำมันข้าวโพด (เหมาะสำหรับผัด)

-   น้ำมันสลัด (เหมาะสำหรับน้ำสลัดหรือผัด)

-   น้ำมันดอกทานตะวัน (เหมาะสำหรับผัด)

  น้ำมันถั่วเหลือง เป็นน้ำมันถั่วเหลือง 100% (เหมาะสำหรับผัด)

  น้ำมันถั่วเหลืองผสม
  เป็นน้ำมันถั่วเหลืองผสมน้ำมันเมล็ดฝ้ายหรือน้ำมันปาล์มโอเลอินในอัตราส่วนที่เหมาะสม
  เพื่อให้มีคุณสมบัติที่ดีในการปรุงอาหารต่าง ๆ เช่น การผัด การทอดอาหารที่ต้องใช้อุณหภูมิสูง
  (เหมาะสำหรับผัดหรือทอด)

  น้ำมันรำข้าวทิพ Kome ผลิตจากน้ำมันรำข้าวไทยและน้ำมันรำข้าวญี่ปุ่น
  (เหมาะสำหรับผัดหรือทอด)

2.  ผลิตภัณฑ์อื่นๆ

  กากถั่วเหลือง บรรจุกระสอบ 65 กก. กากถั่วเหลืองคุณภาพสูง
  ผลิตจากเมล็ดถั่วเหลืองคุณภาพดีให้โปรตีนสูง เป็นแหล่งโปรตีนจากพืชที่สำคัญ มีวิตามินที่จำเป็น
  ย่อยง่าย เหมาะสำหรับผสมอาหารสัตว์ทุกชนิด

  Full Fat Soy บรรจุกระสอบ 50 กก ถั่วเหลืองผ่านกรรมวิธีอบให้สุกโดยไม่สกัดน้ำมันออก
  อุดมด้วยโปรตีน ไขมัน และวิตามินที่จำเป็น เหมาะสำหรับผสมอาหารสัตว์ทุกชนิด ย่อยง่าย
  ช่วยให้สัตว์เติบโตเร็ว แข็งแรง น้ำหนักดี

  กรดไขมันถั่วเหลืองดิบ กรดไขมันถั่วเหลืองดิบ
  เป็นผลิตภัณฑ์จากกระบวนการผลิตน้ำมันถั่วเหลืองบริสุทธิ์ มีส่วนประกอบของกรดไขมันที่จำเป็น
  เช่น กรดไลโนเลอิค ซึ่งใช้เป็นแหล่งพลังงานสำหรับสัตว์   

  น้ำมันนิวทรัลออยล์ถั่วเหลือง สกัดจากน้ำมันถั่วเหลืองคุณภาพดี โดยผ่านการกำจัดสิ่งเจือปน
  ด้วยกระบวนการผลิตที่ทันสมัย เหมาะสำหรับใช้ผสมในอาหารสัตว์ทุกประเภท เป็นแหล่งพลังงาน
  มีวิตามินอี และกรดไขมันจำเป็นสำหรับการเจริญเติบโตและพัฒนาการต่างๆ ของสัตว์
  ซึ่งร่างกายไม่สามารถสังเคราะห์ขึ้นเองได้ คือ กรดไลโนเลอิค

  เลซิติน เป็นผลิตภัณฑ์จากกระบวนการผลิตน้ำมันถั่วเหลืองบริสุทธิ์ เป็นสารประกอบกลุ่มฟอสฟาไทด์
  (Phosphatide) ซึ่งมีคุณสมบัติช่วยในการกระจายตัวของไขมัน (Emulsifier)
  ในส่วนผสมของอาหารสัตว์น้ำหลายประเภท

การถือหุ้นของบริษัทในบริษัทย่อย ณ วันที่ 31 ธันวาคม 2554

นอกจากบริษัทย่อยดังกล่าวข้างต้นแล้ว บริษัทยังมีการลงทุนในบริษัทร่วม ได้แก่
กองทุนรวมอสังหาริมทรัพย์ทรัพย์ศรีไทย ซึ่งมีรายละเอียดดังนี้

กองทุนรวมอสังหาริมทรัพย์ทรัพย์ศรีไทย (SSTPF)

กองทุนรวมอสังหาริมทรัพย์ทรัพย์ศรีไทย (“SSTPF” หรือ “กองทุนรวมฯ”)
ได้รับการอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ให้จดทะเบียนจัดตั้งเป็นกองทุนรวมอสังหาริมทรัพย์
และได้จดทะเบียนกองทรัพย์สินเป็นกองทุนรวมเมื่อวันที่ 29 เมษายน 2554
โดยมีบริษัทหลักทรัพย์จัดการกองทุน ซีไอเอ็มบี-พรินซิเพิล จำกัด เป็นผู้จัดการกองทุน
มีวัตถุประสงค์เพื่อระดมเงินทุนจากนักลงทุนทั่วไป ไปลงทุนในอสังหาริมทรัพย์เชิงพาณิชย์

ปัจจุบันกองทุนรวมฯ มีทุนชำระแล้ว 675 ล้านบาท และเมื่อวันที่ 27 เมษายน 2554
บริษัทได้ซื้อหน่วยลงทุนของกองทุนรวมฯ เป็นจำนวน 22.5 ล้านหน่วย มูลค่าหน่วยละ 10 บาท
คิดเป็นมูลค่าทั้งสิ้น 225 ล้านบาท หรือคิดเป็นร้อยละ 33.33 ของหน่วยลงทุนทั้งหมด
ซึ่งเป็นไปตามมติที่ประชุมวิสามัญ

ผู้ถือหุ้น ครั้งที่ 2/2553 เมื่อวันที่ 29 กรกฎาคม 2553

สินทรัพย์ของกองทุนรวมฯ ประกอบด้วยที่ดิน 9 ไร่ 2 งาน 65 ตารางวา พร้อมโกดังเก็บเอกสาร
9 หลัง พื้นที่รวม 15,340 ตารางเมตร และชั้นเหล็กจัดเก็บเอกสารพร้อมอุปกรณ์
ซึ่งบริษัทได้ทำสัญญาเช่าสินทรัพย์ของกองทุนรวมฯ เป็นระยะเวลา 10 ปี โดยมีอัตราค่าเช่า ดังนี้

  ปีที่ 1 ค่าเช่าปีละ 50 ล้านบาท

  ปีที่ 2-3 ค่าเช่าปีละ 51.50 ล้านบาท

  ปีที่ 4-5 ค่าเช่าปีละ 53 ล้านบาท

  ปีที่ 6-10 ค่าเช่าปีละ 47 ล้านบาท บวกส่วนแบ่งกำไรสุทธิส่วนที่เกิน 47 ล้านบาท

  ที่อัตราส่วนแบ่ง 50:50

กองทุนรวมฯ มีนโยบายการจ่ายเงินปันผลในกรณีที่กองทุนรวมฯ
มีกำไรตามเกณฑ์ที่สามารถจ่ายเงินปันผลได้ กองทุนรวมฯ
จะจ่ายเงินปันผลให้แก่ผู้ถือหน่วยลงทุนไม่เกินปีละ 2 ครั้ง ในอัตราไม่น้อยกว่าร้อยละ 90
ของกำไรสุทธิประจำรอบปีที่ไม่รวมกำไรที่ยังไม่ได้เกิดขึ้นจากการประเมินค่า

กลุ่มผู้ถือหุ้นรายใหญ่และการเปลี่ยนแปลงสัดส่วนการถือหุ้น (%) ณ 31 ธันวาคม

บริษัท ทรัพย์ศรีไทย จำกัด (มหาชน) เดิมเป็นบริษัทในเครือของธนาคารไทยพาณิชย์ จำกัด
(มหาชน) ต่อมาเมื่อวันที่ 17 พฤศจิกายน 2548 บริษัทได้มีการเปลี่ยนแปลงผู้ถือหุ้นรายใหญ่
จากธนาคารไทยพาณิชย์ จำกัด (มหาชน) เป็นกลุ่มผู้ร่วมลงทุนของนายศุภสิทธิ์ สุขะนินทร์
และตั้งแต่ปี 2549 กลุ่มผู้ถือหุ้นรายใหญ่เป็นนายศุภสิทธิ์ สุขะนินทร์ และผู้เกี่ยวข้อง

+---------------------------------+---+------+--------+-------+-------+
| -กลุ่มผู้ร่วมลงทุน-นายศุภสิทธิ์ สุขะนินทร์   |   | 2551 | 2552   | 2553  | 2554  |
|                                 |   |      |        |       |       |
| -นายศุภสิทธิ์ สุขะนินทร์และกลุ่มผู้เกี่ยวข้อง |   | -    | -      | -     | -     |
|                                 |   |      |        |       |       |
|                                 |   | 7    | 80.28  | 80.58 | 78.12 |
|                                 |   | 1.63 |        |       |       |
+---------------------------------+---+------+--------+-------+-------+

[]

หมายเหตุ

- รายได้จากค่าเช่าคลังสินค้า หมายถึง
รายได้จากการให้เช่าคลังสินค้าภายในโกดังสินค้า(Indoor)

- รายได้จากการให้เช่าสถานที่ หมายถึง รายได้จากการให้เช่าคลังสินค้าบริเวณกลางแจ้ง
(Outdoor)